يېرىم يولدا بولدى قىلغان  بولسا، ئۆزىدەك چىن بەگلىكىگە رەقىب سانىلىدىغان «جاۋ بەگلىكىدىن كەلگەن بالايىئاپەت يىلتىزى» چىن بەگلىكىنىڭ ۋەلىئەھدلىكىگە تۇرغۇزۇلارمىدى؟ ۋەلىئەھد بولغاندىن كېيىن مۇبادا ئوردۇبالىقتىن ئايرىلىپ ئۆزىنى ھۇشيارلىق بىلەن يېتىلدۈرمىگەن بولسا، خانىش-توقاللىقنى ئانچە چوڭ بىلىپ كەتمەيدىغان چىن بەگلىكىدە سەلتەنەت تەختىگە ۋارسلىق قىلىپ بەگ بولالارمىدى؟    بولالمايتتى، قەتئىي بولالمايتتى. كېيىنكى چاغلاردىكى توققۇز يىللىق قورچاقلىقى نائىببەگ ھامىيلىقىدا ئۆتتى، شۇ كۈنلەردە لۈ بۇۋېي، لاۋ  ئەي، بەگئانا بەئەينى ئۈچ چوڭ تاغدەك ئۇنىڭ شىللىسىدىن بېسىپ كەلدى، ئۇ ئاشۇ ناھايىتى قۇدرەتلىك ۋە پاتپاراقچىلىقتىكى ھوقۇق-ئىمتىياز ئىسكەنجىسىدە چىدام-شىجائەت بىلەن چىقىش يولى ئىزدىدى. گەرچە بۇ توققۇز يىل ئۇنى سەلتەنەت ھەكەملىكىدىن مەھرۇم قىلغان بولسىمۇ، ھەرھالدا ئۇ بۇ يىللارنى ئىقتىدار يېتىلدۈرۈشتە چېنىقىش بىلەن ئۆتكۈزدى، بۇ مەزگىلنى ئۇ ھوقۇق-ئىمتىياز ساھىبلىقى تالىشىش قاينىمىنىڭ سىرتىدا ئۆتكۈزدى. بەلكى بۇ توققۇز يىلدا ھوقۇق-ئىمتىياز قاينىمىنىڭ قىيامەت بالالىرىدىن خالىي بولۇپ، بۇ خەتەرلىك چاغلارنى «تۆت ئاتلىق  بەگ ھارۋىسى» بىلەن بەگلىك زېمىنىنى كېزىپ چېنىقىش بىلەن ئۆتكۈزدى، بۇ ئۇنىڭ تېزلا پىشىپ-يېتىلىشىگە ياخشى پۇرسەت بولدى. ئۇنداق بولمىغىنىدا، رەسمىي سەلتەنەت ھكەملىكىگە ئولتۇرغاندىن كېيىن لۈ بۇۋېي بىلەن بولغان ئېلىشىشتا تەلتۆكۈس زەپەر قۇچالمىغان بولاتتى. شۇغىنىسى، بۇ زور زەپەردىن